नैसकॉम के चेयरमैन ऋषद प्रेमजी का कहना है कि भारतीय स्टार्टअप कंपनियां अगले एक दशक में महत्वपूर्ण वृद्धि करेंगी। इनमें से कई के पास विश्वस्तरीय संगठन बनने की क्षमता है जो ब्रांड इंडिया के अगले चरण का नेतृत्व करेंगे। इनमें भी अधिकतर प्रौद्योगिकी क्षेत्र से होंगे। सूचना प्रौद्योगिकी क्षेत्र की प्रमुख कंपनी विप्रो के मुख्य रणनीति अधिकारी और निदेशक मंडल के सदस्य प्रेमजी ने प्रौद्योगिकी क्षेत्र की कंपनियों से आह्वान किया कि वे कारोबार के लिए केवल सूचना प्रौद्योगिकी सेवाओं पर ही ध्यान देने से आगे बढ़कर सोचें।वे देश में मौजूद अन्य पारिस्थतिकी क्षमताओं पर भी ध्यान दें।